**PROCES-VERBAL AL ŞEDINŢEI ORDINARE A CONSILIULUI LOCAL ŞIMAND DIN DATA DE 12.07.2017.**

Încheiat azi, 12.07.2017, cu ocazia şedinţei ordinare a Consiliului Local Şimand, convocată prin Dispoziţia Primarului nr.165/07.07.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE DIN DATA DE 12.07.2017.**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI EXTRAORDINARE DIN DATA DE 23.06.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND COMPLETAREA STRATEGIEI ANUALE DE ACHIZIȚIE PUBLICĂ PE ANUL 2017.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND RECTIFICAREA BUGETULUI CONSILIULUI LOCAL ŞIMAND.**

**INIŢIATOR, PRIMAR DEMA FLORIN-LIVIU**

**5. PROIECT DE HOTĂRÂRE PRIVIND APROBAREA INDICATORILOR TEHNICO-ECONOMICI AI OBIECTIVULUI DE INVESTIȚIE „MODERNIZARE STRĂZI ÎN LOCALITATEA ȘIMAND, PENTRU STRADA 15, STRADA F, STRADA 24, STRADA 25, STRADA PIEȚEI, JUDEȚUL ARAD, L=2150 M”.**

**INIŢIATOR, PRIMAR DEMA FLORIN-LIVIU**

**6.PROIECT DE HOTĂRÂRE PRIVIND ÎNCHIRIEREA PRIN LICITAŢIE PUBLICĂ A IMOBILULUI ÎNSCRIS ÎN C.F. NR. 300175 ȘIMAND CU NR. TOP 57/a, ȘIMANDUL DE JOS, ÎN SUPRAFAȚĂ DE 32,15 MP**

**INIŢIATOR, PRIMAR DEMA FLORIN-LIVIU**

**7. RAPORTUL ANUAL PRIVIND STAREA ECONOMICĂ, SOCIALĂ ȘI DE MEDIU A COMUNEI ȘIMAND PE ANUL 2016.**

**8.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 11 consilieri din cei 12 în funcţie. Este absent domnul viceprimar Sodinca Iustin-Constantinescu.

La şedinţă participă domnul primar Dema Florin-Liviu, doamna secretar Brîndaş Lavinia, doamna șef birou financiar-contabil Fruja Monica, domnul Bold Marius, consilier personal al primarului. Mai participă: doamna educatoare, Henț Ramona, doamna Adelmann Erika și domnul Andru Adrian.

Preşedinte de şedinţă este domnul Neamți Petru.

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE A CONSILIULUI LOCAL ŞIMAND DIN DATA DE 12.07.2017.**

**INIŢIATOR, PRIMAR DEMA FLORIN LIVIU**

**D-nul consilier Bogdan: Înainte de a supune la vot ordinea de zi, aș avea câteva probleme.**

**În primul rând aș dori să o întreb pe d-na secretar dacă s-a modificat Legea nr.215/2001 și noi nu avem cunoștință. Nu este posibil ca documentația de ședință să fie trimisă cu 4 ore înainte de ședință. Am un coleg care a primit documentația azi, la ora 15,00. Nu este posibil așa ceva. Indiferent care ar fi acel consilier, are dreptul legal să se pregătească pentru ședință.**

**D-na secretar: Documentația a fost transmisă vineri.**

**D-nul consilier Bogdan: Referitor la ordinea de zi, propun inversarea abordării pct. 3 și 4 de pe ordinea de zi și anume la pct. nr.3 să fie abordat proiectul privind** completarea Strategiei anuale de achiziție publică pe anul 2017 iar la pct. nr.4 să fie abordat proiectul privind rectificarea bugetului Consiliului local Șimand, pe considerentul că, dacă astăzi vor fi propuneri care necesită a fi cuprinse și în Strategia Anuală, să putem face acest lucru astăzi și să nu mai fie nevoie punerea pe ordinea de zi la o ședință viitoare.

**D-nul consilier Bogdan: În temeiul art.43 alin.1 din Legea nr.215,2001, a administrației publice locale, propun introducerea pe ordinea de zi a 2 proiecte de hotărâre inițiate de către subsemnatul și anume:**

1.Proiect de hotărâre privind aprobarea modificării și completării Hotărârii nr.57/30.09.2016, privind stabilirea indemnizațiilor personalului angajat și voluntar, pentru timpul efectiv de lucru prestat la intervenții și la celelalte activități prevăzute în programul Serviciului Voluntar pentru Situații de Urgență al comunei Șimand, având ca scop stabilirea indemnizațiilor personalului angajat și voluntar, pentru pentru timpul efectiv de lucru prestat la intervenții și la celelalte activități prevăzute în programul Serviciului Voluntar pentru Situații de Urgență al comunei Șimand, întrucât conform Hotărârii nr.57/2016, a fost stabilită compensarea în bani doar pentru intervenții, nu și pentru exerciții. 2.Proiect de hotărâre privind aprobarea completării Regulamentului de organizare și funcționare a Consiliului local Șimand, aprobat prin HCL nr.37/13.07.2016, pe considerentul introducerii în ROF a atribuțiilor prevăzute de art.11 alin.1 din Legea nr.153/28.06.2017, privind salarizarea personalului plătit din fonduri publice.

**D-nul consilier Bogdan: Pct. nr.8 de pe ordinea de zi va deveni pct. nr.10.**

**D-nul președinte supune la vot proiectul de hotărâre privind aprobarea ordinii de zi, cu modificările propuse de către d-nul consilier Bogdan, acesta fiind votat cu 11 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian), devenind astfel Hotărârea nr.61.**

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI EXTRAORDINARE A CONSILIULUI LOCAL ŞIMAND DIN DATA DE 23.06.2017.**

**D-nul președinte:Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian,) devenind astfel Hotărârea nr.62.**

**3.PROIECT DE HOTĂRÂRE PRIVIND RECTIFICAREA BUGETULUI CONSILIULUI LOCAL ŞIMAND.**

**INIŢIATOR, PRIMAR DEMA FLORIN-LIVIU**

**Dna Fruja prezintă raportul întocmit.**

**D-nul consilier Bodnariu. Trebuie să investim în copii noștri de mici. Avem datoria să le asigurăm un mediu de viață plăcut. Cunoașteți cu toții situația grădiniței, cunoașteți situația grupurilor sanitare. Situația grădiniției este jalnică. Am fost în vizită împreună cu d-nul consilier Bogdan la grădiniță și am rămas neplăcut surprinși de situația de acolo. Domnule primar, vă rog să luați cât mai urgent măsuri, pentru a aduce grădinița în condiții cât mai optime pentru o bună funcționare și să demarați lucrările pentru introducerea gazului.**

**D-nul primar: Datorită bunăvoinței Consiliului local, în anul 2016, a afost achiziționată acea grădiniță. Nu a fost efectuată nici o reparație la această clădire. În urma discuțiilor avute cu doamnele educatoare, ar necesita următoarele reparații: pereții refăcuți, tavanul coborât, ușile schimbate, instalația electric schimbată. Grupurile sanitare sunt într-o stare deplorabilă. Sunt 2 grupuri sanitare, ar trebui să fie 10 plus 2 pentru cadrele didactice.**

**Aseară am primit un deviz de la o firmă. Vă rog să vă uitați peste el. Nu sunt specialist, însă suma din deviz mi se pare cam mare.**

**D-nul consilier Bogdan: Care este suma din deviz?**

**D-nul primar: 265.000 lei.**

**D-nul consilier Bogdan: Pentru ce?**

**D-nul primar: Pentru reparațiile ce vi le-am enumerat mai sus.**

**D-nul Bogdan: În condițiile în care noi am alocat suma de 265.000 lei pentru reparații capitale.**

**D-nul primar: Din câte îmi aduc aminte, la una dintre ședințele trecute, d-nul Neamți spunea că este de acord să investim în reparația grădiniței vechi și abia apoi să ne ocupăm de extindere.**

**D-nul consilier Bogdan: Am alocat suma de 265.000 lei pentru reparații capitale și suma de 50.000 lei pentru proiect. Am discutat și eu cu doamnele educatoare, chiar am lucrat împreună la nota de fundamentare. Nici una dintre doamnele educatoare nu și-a exprimat opțiunea ca tavanul să fie coborât. Fără rigips la copii, nu și–a exprimat nimeni această opțiune.**

**D-nul președinte: Eu nu cred că anul acesta se poate implementa renovarea grădiniței, pentru că nu există firmă fără contracte la ora actuală.**

**D-nul Bogdan: La 1 aprilie puteam demara lucrările, suma fiind aprobată în data de 28.03.2017.**

**D-nul consilier Fruja: Cred că este prematur să ne dăm cu părerea dacă se poate face lucrarea sau nu, trebuie postat anunțul pe SEAP, se va face un caiet de sarcini și vom vedea cine va fi interesat.**

**D-nul președinte: Reparațiile care au fost enumerate de către d-nul primar nu pot fi efectuate în 2 luni de zile.**

**D-nul Bogdan: Propun să îl desemnăm pe d-nul consilier Neamți din partea Consiliului local, pentru a se ocupa de necesarul pentru reparația grădiniței.**

**D-nul consilier Bogdan: Propun ca punctul nr.1 din raportul nr.3294/04.07.2017 a d-nei șef birou-financiar-contabil să rămână în forma în care a fost prezentată în raport iar la pct. nr.2 din raport propun următoarea formulare:**

* **Majorarea capitolului 51.02.20 – autorități publice – bunuri și servicii cu suma de 68.500 lei în loc de 78.500 lei iar diferența de 10.000 lei să fie asigurată prin eliminarea din anexa nr.2 a HCL nr.31/28.03.2017, privind aprobarea bugetului local, a lucrării de reparație exterioară și acoperiș clădire dispensar veterinar+cabinet medical din același capitol, pentru carea fost alocată suma de 10.000 lei, sumă care rămâne la același capitol și poate fi utilizată în completarea sumei de 68.500 lei, fiind eliminată doar lucrarea**
* **Majorarea capitolului 67.02.20 – Cultură cu suma de 10.000 lei pentru lucrări de amenajare /dotare cișmea apă potabilă în parcul central și amenajare /dotare sistem de udare a spațiilor verzi parc central**
* **De la cap.84.02 – străzi și drumuri – bunuri și servicii propun utilizarea sumei de 16.500 lei pentru achiziționarea/montarea de copertine pentru stațiile de așteptare a mijloacelor de transport în comun de pe raza comunei Șimand care la momentul actual prezintă un potențial risc de producere a unor accidente iar o decizie de neluare a unor măsuri în acest sens, ar putea conduce la periclitarea siguranței și integrității corporale a celor ce utilizează aceste stații de transport precum și o atragere în răspundere a autorităților publice locale, care potrivit O.U.G. nr.195/2002, privind circulația pe drumurile publice, republicată și actualizată, Cap.I, art.5, alin.3, au tribuții în acest sens.**
* **Propun modificarea/completarea anexei 2 a HCL nr.31/2017, astfel:**
* **La cap.51.02.20 – Autorități publice – subcapitolul cheltuieli de capital, să se elimine din cuprins, suma de 285.00 lei și destinația aprobată și anume extindere și reparație capitală Grădinița PN2 din excedentul bugetului local din anul 2016 iar suma de 285.000 lei rezultată, să se adauge la suma de 164.400 lei aprobată pentru destinația construcție capelă Șimandul de jos, UTR nr.9 din PUG, prevăzută la același capitol și subcapitol, rezultând pentru această destinație suma totală de 449.400 lei, pentru următoarele considerente:**

1. **La data de 28.03.2017 prin HCL nr.31/2017, privind aprobarea bugetului local al comunei Șimand pe anul 2017, a fost aprobată, la CAP 51.02 Autorități publice- subcapitolul cheltuieli de capital, suma de 285.000 lei având ca destinație extindere și reparație capitală Grădinița PN2 din excedentul bugetului local din anul 2016.**
2. **Până la data prezentei ședințe de consiliu nu s-a luat nici o măsură concludentă pentru realizarea punerii în practică a acestei investiții.**
3. **Perioada de timp rămasă până la începerea anului preșcolar 2017/2018 nu mai permite realizarea lucrării de reparație capital, astfel încât la data de 11.09.2017, preșcolarii să își poată începe activitatea în clădirea în cauză.**
4. **Având în vedere aceste aspecte, precum și starea precară a spațiilor interioare, total improprii desfășurării activităților preșcolare, o lucrare de reparații curente ar rezolva problema și ar putea fi finalizată până la începerea anului preșcolar.**
5. **Efectuarea reparațiilor la gradinița PN2 cu un termen de finalizare pană la data de 08.09.2017.**
6. **Restul reparațiilor ce necesită a fi efectuate la exterior, extindere respective împrejmuire, pot fi realizate în anul 2018, prin cuprinderea lor în bugetul local, iar suma de 50.000 lei pentru proiect extindere grădiniță, rămâne la același capitol și cu aceeași destinație.**

**D-nul consilier Fruja: Propun majorarea sumei de 78.500 lei, sumă propusă de către d-nul consilier Bogdan, pentru efectuarea lucrării de reparații curente la Grădinița PN2, la 100.000 lei. Se supune la vot propunerea d-nul Fruja și se aprobă cu unanimitate de voturi.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian), devenind astfel Hotărârea nr.63.**

**4.PROIECT DE HOTĂRÂRE PRIVIND COMPLETAREA STRATEGIEI ANUALE DE ACHIZIȚIE PUBLICĂ PE ANUL 2017.**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Propun completarea strategiei anuale de achiziție publică cu cele două obiective aprobate anterior, primul obiectiv cu termen de demarare a procedurii 01.08.2017 și termen de finalizare 02.09.2017, iar al doilea obiectiv cu termen de demarare a procedurii 02.09.2017 și termen de finalizare 03.10.2017.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian) devenind astfel Hotărârea nr.64.**

**5.PROIECT DE HOTĂRÂRE PRIVIND APROBAREA INDICATORILOR TEHNICO-ECONOMICI AI OBIECTIVULUI DE INVESTIȚIE „MODERNIZARE STRĂZI ÎN LOCALITATEA ȘIMAND, PENTRU STRADA 15, STRADA F, STRADA 24, STRADA 25, STRADA PIEȚEI, JUDEȚUL ARAD, L=2150 M”.**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Comisia juridică acordă aviz favorabil proiectului de hotărâre.**

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian) devenind astfel Hotărârea nr.65.**

**6.PROIECT DE HOTĂRÂRE PRIVIND ÎNCHIRIEREA PRIN LICITAŢIE PUBLICĂ A IMOBILULUI ÎNSCRIS ÎN C.F. NR. 300175 ȘIMAND CU NR. TOP 57/a, ȘIMANDUL DE JOS, ÎN SUPRAFAȚĂ DE 32,15 MP**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Comisia juridică acordă aviz nefavorabil proiectului de hotărâre datorită unor neconcordanțe majore între documentele transmise de către Primăria comunei Șimand către consilierii locali, astfel:**

1. **În proiectul de hotărâre și în cererea de închiriere a spațiului se face referire la imobilul înscris în C.F. nr.300175 iar în proiectul de hotărâre se menționează nr. top 57/a Șimandul de Jos.**
2. **În extrasul C.F. anexat, nr. cadastral top 57/a este pentru imobilul situat la adresa loc. Șimand, nr.44/a, județul Arad, în condițiile în care imobilul ce se intenționează a se închiria se află faptic la adresa din Șimand, nr.535.**
3. **RLV-ul anexat este pentru imobilul din Șimand, nr.535, dar cu referire în cuprinsul memoriului justificativ la pct. nr.2.1 “Criterii de necesitate și oportunitate, la faptul că “construcția propusă spre relevare este amplasată în localitatea Șimand, nr.57/a, jud.Arad.**

**D-nul consilier Bogdan:Propun ca proiectul de hotărâre să fie abordat la ședința următoare, cu condiția ca Primăria să pună în concordanță toate documentele referitoare la acest spațiu. D-nul președinte supune la vot propunerea d-nului consilier Bogdan, aceasta fiind aprobată cu unanimitate de voturi.**

**7.PROIECT DE HOTĂRÂRE PRIVIND APROBAREA MODIFICĂRII ȘI COMPLETĂRII HOTĂRÂRII NR.57/30.09.2016, PRIVIND STABILIREA INDEMNIZAȚIILOR PERSONALULUI ANGAJAT ȘI VOLUNTAR, PENTRU TIMPUL EFECTIV DE LUCRU PRESTAT LA INTERVENȚII ȘI LA CELELALTE ACTIVITĂȚI PREVĂZUTE ÎN PROGRAMUL SERVICIULUI VOLUNTAR PENTRU SITUAȚII DE URGENȚĂ AL COMUNEI ȘIMAND.**

**INIȚIATOR, CONSILIER LOCAL BOGDAN PETRU**

D-nul consilier Bogdan: Conform HCL nr.57/2016, personalul angajat și voluntar, poate fi plătit doar în caz de incendii, nu și pentru aplicații.

**D-nul președinte supune la vot proiectul de hotărâre care este votat cu 9** voturi pentru (**Bodnariu, Bogdan, Ciobotă, Fruja, Groza, Lihor, Neamți, Para, Pocioian) și 2 abțineri(Capra și Dudaș), devenind astfel Hotărârea nr.66.**

**8.PROIECT DE HOTĂRÂRE PRIVIND APROBAREA COMPLETĂRII REGULAMENTULUI DE ORGANIZARE ȘI FUNCȚIONARE A CONSILIULUI LOCAL ȘIMAND, APROBAT PRIN HCL NR.37/13.07.2016.**

**INIȚIATOR, CONSILIER LOCAL BOGDAN PETRU**

**D-nul Bogdan:** Am inițiat acest proiect pe considerentul introducerii în ROF a atribuțiilor prevăzute de art.11 alin.1 din Legea nr.153/28.06.2017, privind salarizarea personalului plătit din fonduri publice.

**D-nul președinte supune la vot proiectul de hotărâre care este votat cu 11** voturi pentru (**Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian), devenind astfel Hotărârea nr.67.**

**9.RAPORTUL ANUAL PRIVIND STAREA ECONOMICĂ, SOCIALĂ ȘI DE MEDIU A COMUNEI ȘIMAND PE ANUL 2016.**

**INIŢIATOR, PRIMAR DEMA FLORIN-LIVIU**

**A fost prezentat** raportul anual **privind starea economică, socială și de mediu a comunei Șimand pe anul 2016.**

**10. DIVERSE**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Referitor la taxa de salubrizare. Am înțeles că până în momentul de față s-au declarat 1600 persoane. Diferența până la 2700 cine o plătește?**

**D-nul primar: Sunt diferențe mari între numărul de persoane declarate și Registrul Agricol.**

**D-nul consilier Bogdan: Unii dintre angajații Primăriei, au plecat pe teren fără ca să citească Regulamentul de aplicare a taxei de salubrizare. Tot referitor la salubrizare, vreau să lămuresc problema cu caietul de sarcini. Ați avut la caietul de sarcini pagina cu prețul? Eu nu l-am avut. La 3 zile după ședință am venit la Primărie și am văzut pagina respectivă, cu prețul de 6,50 lei pentru persoane fizice+taxa de mediu. În situația asta, la un preț de 10 lei, credeți că nu erau firme interesate? Eu v-aș ruga să fiți foarte atenți la documentațiile care ni le transmiteți, să nu mai fie lipsă documente.**

**D-nul consilier Bogdan: Domnule primar, oamenii sunt mulțumiți de faptul că se asfaltează trotuarele, dar sunt nemulțumiți că nu sunt toaletați pomii.**

**D-nul primar: O să le punem în vedere cetățenilor.**

**D-nul consilier Bogdan: Noi Consiliul local am cerut să fie transmis un document către** TRANSGAZ SA MEDIAȘ “Exploatarea teritorială Arad”, prin caresolicitamsă ni se comunice zona de siguranță a stației de reglare situată în comuna Șimand, față de care se poate construi. Am avut o discuție cu d-nul Tătar,referent compartiment urbanism, care mi-a spus că nu a fost înaintat nici un document, pentru că avizul va fi dat prin proiect.

**D-na secretar: Am transmis eu acel document către TRANSGAZ SA MEDIAȘ** “Exploatarea teritorială Arad”.

**D-nul Bogdan: Cum să transmiteți fără ca cel de la urbanism să știe acest lucru?**

Epuizându-se punctele de pe ordinea de zi, **preşedintele de şedinţă încheie lucrările şedinţei ordinare din data de 12.07.2017,** drept pentru care am încheiat prezentul proces-verbal.

**Preşedinte de şedinţă, Avizat de legalitate,**

**Neamți Petru secretar Brîndaş Lavinia**